Diari Oficial de la Generalitat Valenciana


Sumari del DOGV 4026, del 21-06-2001 (2001/5968)

Informació pública de la subhasta dels béns inclosos en l'expedient número 2001/027 a Corbin Troqueles, SL.
-----------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5968


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Informació pública de la subhasta dels béns inclosos en l'expedient número 2001/027 a Corbin Troqueles, SL. [2001/5968]
  
Emilio Montagud Carda, cap de la Dependència Regional de Recaptació d'aquesta Delegació Especial de l'Agència Estatal d'Administració Tributària, fa saber:
  
Que de conformitat amb el que s'estableix en l'article 146 del Reglament General de Recaptació, aprovat pel Reial Decret 1.684/1990, de 20 de desembre, havent-se dictat un acord amb data 4 de maig de 2001 que decreta la venda dels béns hipotecats en procediment administratiu de constrenyiment, seguit contra els deutors següents:
  
Nom del deutor: (2001/027) Corbin Troqueles, SL
  
NIF/CIF: J88049859
  
Unitat de recaptació: U. Regional Rec.
  
Es disposa la venda dels béns que es detallen a continuació, mitjançant la subhasta que tindrà lloc el dijous 19 de juliol de 2001 a les 10.00 hores a la Delegació de l'Agència Estatal d'Administració Tributària de València (situada al c/ Guillem de Castro, núm. 4, al saló d'actes de la segona planta).
  
En compliment de l'article 146 del reglament esmentat, es publica aquest anunci i s'adverteix les persones que desitgen prendre part en la subhasta, del següent:
  
Relació de béns que s'han de subhastar
  
Lot número 32
  
Expedient a nom de (2001/027) Corbin Troqueles, SL.
  
Nau industrial de planta baixa sense distribuir interiorment, dotada de lavabos, amb una superfície construïda de 540 metres quadrats. La resta de la parcel·la no construïda es distribueix de la manera següent: 110 metres quadrats al front com a zona d'accessos i entrada i 72 metres quadrats al fons, amb corral o pati descobert.
  
Inscripció: al Registre de la Propietat d'Aldaia, al tom 2245, llibre 207, foli 220, finca número 16599. Referència cadastral 4614785XL8025O6002UO.
  
Tipus de subhasta en primera licitació: 02.021.057 PTA.
  
Trams: 250.000 PTA.
  
Tipus de subhasta en segona licitació: 56.367.852 PTA.
  
Trams: 250.000 PTA.
  
Càrregues que han de quedar subsistents:
  
Hipoteca a favor del BBVA. Per un import d'68.015.966 pessetes al dia de hui, segons escrit del creditor anterior de data 5 d'abril de 2001.
  
Valoració del bé: 19.899.890 PTA.
  
Condicions
  
Primer. Els béns a subhastar estan afectats per les càrregues i gravàmens que figuren en la descripció dels béns, i que consten en l'expedient, les quals queden subsistents sense que es puga aplicar a la seua extinció el preu de la rematada.
  
Segon. La subhasta se suspendrà en qualsevol moment anterior a l'adjudicació de béns, si es fa el pagament del deute, interessos i costes del procediment.
  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins a una hora abans del començament d'aquesta, sense perjudici que puguen participar personalment en la licitació amb postures superiors a la del sobre. Aquestes ofertes, que tindran el caràcter de màximes, seran registrades en el Registre General de la Delegació de l'Agència Estatal d'Administració Tributària, i hauran d'anar acompanyades de xec conformat, estés a favor del Tresor Públic per l'import del depòsit.
  
Quart. Tot licitador haurà de constituir davant de la mesa de subhasta el depòsit de garantia, en metàl·lic o xec conformat a favor del Tresor Públic, que serà almenys del 20% del tipus d'aquella, depòsit que s'ingressarà en ferm en el tresor si els adjudicataris no satisfan el preu de la rematada, sense perjudici de les responsabilitats en què incorreran pels majors perjudicis que sobre l'import del depòsit origine la inefectivitat de l'adjudicació.
  
Cinqué. Trams. El valor entre puges s'anirà incrementant quan com a conseqüència de les diverses postures es passe a un tram superior de l'escala següent.
  
Fins a 50.000 PTA 500 PTA
  
De 50.001 a 100.000 PTA 1.000 PTA
  
De 100.001 a 250.000 PTA 2.500 PTA
  
De 250.001 a 500.000 PTA 5.000 PTA
  
De 500.001 a 1.000.000 PTA 10.000 PTA
  
D'1.000.001 a 2.500.000 PTA 25.000 PTA
  
De 2.500.001 a 5.000.000 PTA 50.000 PTA
  
De 5.000.001 a 52.154.332 PTA 100.000 PTA
  
Més de 71.091.280 PTA 250.000 PTA
  
Sisé. En cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, i fixar el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa que es portarà a cap d'acord amb l'article 150 del Reglament General de Recaptació.
  
Seté. L'adjudicatari haurà de lliurar en l'acte, o dins dels cinc dies següents, la diferència entre el depòsit constituït i el preu d'adjudicació.
  
Vuité. Si quedaren béns sense adjudicar, s'iniciarà el tràmit d'adjudicació directa, per un termini màxim de sis mesos, i es podran presentar ofertes en sobre tancat, a partir d'aquest moment, a la mesa de subhastes.
  
La mesa de subhasta obrirà en acte públic les ofertes presentades a l'acabament del termini del mes des del seu inici, i podrà procedir a l'adjudicació dels béns si alguna d'aquestes es considera suficient en aquell moment. En cas contrari, s'anunciarà l'extensió a un mes més per a la presentació de noves ofertes, o millora de les ja existents, sense perjudici de la validesa de les ofertes presentades fins a aquest moment, i així successivament amb el límit total de sis mesos.
  
El preu mínim en adjudicació directa serà el tipus de subhasta en primera licitació quan no s'haja considerat procedent realitzar una segona licitació; si haguera existit una segona licitació no hi haurà preu mínim.
  
Nové. L'agència tributària es reserva el dret a demanar l'adjudicació per a l'estat, del bé que no haguera sigut objecte de rematada, conforme al que s'estableix en l'article 158 del Reglament General de Recaptació.
  
Desé. Quan es tracte de béns inscriptibles en registres públics, els licitadors es conformaran amb els títols de propietat que hagen aportat a l'expedient, sense dret a exigir-ne altres; aquests títols estaran a disposició dels interessats a les oficines de la Dependència de Recaptació, Secció de Subhastes (1a planta), on es podran examinar tots els dies hàbils a partir de la publicació d'aquest anunci, de 09.00 a 14.00 hores, fins al dia anterior de la realització de la subhasta. En cas de no estar inscrits els béns en el registre, l'escriptura d'adjudicació és el títol mitjançant el qual pot efectuar-se la immatriculació en els termes previstos en l'article 199.b) de la Llei Hipotecària, i en els altres casos cal ajustar-se al que s'estableix en el títol VI de la dita llei.
  
Onzé. Totes les despeses i impostos derivats de la transmissió, incloent-hi els derivats de la inscripció en el Registre de la Propietat de l'ordre de cancel·lació de càrregues anteriors, seran a càrrec de l'adjudicatari.
  
Pel que fa a l'estat de deutes amb la comunitat de propietaris, si n'hi ha, dels habitatges o locals, l'adjudicatari exonera expressament l'Agència Estatal d'Administració Tributària, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i seran a càrrec d'aquest les despeses que queden pendents de pagament.
  
Dotzé. El procediment de constrenyiment solament se suspendrà en els termes i les condicions assenyalats en els articles 135 i 136 de la Llei General Tributària.
  
En tot allò que no es preveu en aquest anunci cal ajustar-se a allò que es preceptua en les disposicions legals que regulen l'acte.
  
Targetes de transport. La normativa que regula aquestes targetes és, fonamentalment, la Llei 16/1987, de 30 de juliol, d'Ordenació dels Transports Terrestres, el seu reglament, aprovat pel Reial Decret 1.211/1990, de 28 de setembre, l'Ordre Ministerial de 24 d'agost de 1999 i les restants disposicions complementàries, i es gestionarà a través de la Conselleria d'Obres Públiques, Urbanisme i Transports de la Generalitat Valenciana, situada al carrer de Gregorio Gea, número 27, València.